নামে অনেক কিছুই যায় আসে। রাহুল দেব বর্মন, নচিকেতা, অঞ্জন দত্তরা যে কত মেয়েকে সমস্যায় ফেলেছিলেন তা বাঙালি জানে। রাতারাতি নন্দিনী, নীলাঞ্জনা, রুবি রায়, বেলা বোস, রঞ্জনারা তো মুখ দেখাতে পারেননি। রাস্তায় বের হলেই ফচকে ছেলেদের গানের কলি— লাল ফিতে সাদা মোজা...
সে তো তবু গানের সঙ্গে নামের মিলে বিড়ম্বনা। আর এই গল্পের নায়িকা মানে নীল ছবির নায়িক সিরি-র নামটাই তাঁর কাম মানে কাজের পরিচয়টাই বদেল দিয়েছে। গপ্পোটা তবে শুনুন।
সিরি-কে ‘সিরি’ নামটা নিজেই দিয়েছেন সিরি। আমেরিকাবাসী এই পর্নস্টারের বয়স ২৭ বছর। অ্যাডাল্ট ফিল্মে কাজ শুরু করেন ২০১৩ সালে। নাম নেন সিরি। কিন্তু তখনও পর্যন্ত তাঁর জানা ছিল না, বিখ্যাত সংস্থা অ্যাপেলের কাস্টমারদের সমস্যা সমাধানের ‘ফ্রেন্ডলি অ্যাসিসটেন্ট’-এর প্রতীকী নাম সিরি।
তাঁর আগের নাম ছিল সিগ্রিড। কিন্তু সেটা খুবই কমন বলে সিগ্রিডকে সিরি করে নেন। এখানেই হয়েছে মুশকিল। সকলেই জানে অ্যাপেলে ফোন করলেই এক নারী কণ্ঠে যাবতীয় জবাব আসে। তার নাম সিরি। এবারে প্রশ্ন ওঠে, নীল ছবির নায়িকা সিরি-ই কি সেই সিরি!
কে বোঝাবে? ওই সিরি যে একটা কমার্শিয়াল প্রডাক্ট আর এই সিরি থাকেন অন্য এক কমার্শিয়াল প্রডাক্টের মধ্যমণি হেয়। সেটা কেউ বুঝতেই চান না।
সিরি দুঃখ করে বলেছেন, ‘‘কমপক্ষে পঞ্চাশ শতাংশ মানুষ আমার সঙ্গে পরিচয়ের সময় নাম শুনেই বলেন, ও মা! আপনিই সিরি!’’ চোখ কপালে তুলে তাঁরা নাকি এটাও বলে যে, ‘‘আচ্ছা আপনিই তিনি, এত দিনে বুঝেছি। আমার আইফোনে তো কত বার আপনার সঙ্গে কথা বলেছি। হাঃ হাঃ হাঃ হাঃ।’’
এখানেই শেষ নয়। অনেকেই তাঁকে অ্যাপেলের বিভিন্ন প্রডাক্ট সম্পর্কে প্রশ্ন করেন। তিনি সে সব প্রডাক্ট কতটা ভালবাসেন, কেন ভালবাসেন এমন সব কৌতূহলও তাঁকে মিটিয়ে যেতে হয়। অনেকেই ভুলে যান তিনি অন্য এক পেশার মানুষ।
বিড়ম্বনাটা বুঝতে পারছেন! আরও স্পষ্ট করার জন্য বলি, আমাদের এখনে এইড্‌স সচেতনতার জন্য ‘বুলা-দি’ নামে চরিত্র তৈরি করা হয়েছিল। বিজ্ঞাপনও হয়েছিল। তখন সত্যিকারের বুলুদিদের অবস্থাটা কী হয়েছিল একবার ভাবুন।